TRNOVEC Nad VÁHOM. Prevádzku miestnej pošty zvyčajne zabezpečuje päť zamestnancov, z ktorých traja sú poštoví doručovatelia.
Na pošte v súčasnosti pracovníci chýbajú. Kvôli nedostatku pracovnej sily môže meškať doručovanie zásielok.
"Obraciame sa na obyvateľov so žiadosťou o zhovievavosť, keďže pre celý obvod obce doručujú poštu dve pracovníčky. Doručovanie tak môže trvať do popoludňajších hodín," informovala miestna pošta na web stránke obce.
Obyvatelia, ktorí očakávajú súrnu zásielku, si ju môžu osobne vyzdvihnúť priamo na pobočke. Pošta nových pracovníkov naďalej hľadá. "V súčasnosti zostáva neobsadené jedno pracovné miesto poštového doručovateľa," povedala Eva Rovenská, hovorkyňa Slovenskej pošty.